钦定古今图书集成/明伦汇编/闺媛典/第088卷 > 诸继祥妻陆氏
## 钦定古今图书集成/明伦汇编/闺媛典/第088卷 > 诸继祥妻陆氏

按《苏州府志》：“陆氏，昆山人，陆贤女。年十六，归诸继祥。
诸族叔宗性淫荡，居道褐浦，慕陆美，谋与同居，挑之
者数矣，陆每密防之。一日，天未明，呼继祥出市，乘间
逾墙入，抱持求合，陆厉声大呼，宗舍去，陆即诉其母
妻皆畏宗，不出一言，陆痛哭欲死。适祥归，泣告之，祥
复懦，不敢伸其愤，陆乃距户自经死，年二十一，时崇”
祯三年四月。